یونان نینگ پایتختی آتنده بیر قطار همجمعیت یونان پولیسی نینگ قاچقینلرنی هیده ب یوباریشی گه ناراضیچیلیک بیلدیریب نمایش اوتکزدی.
کوچ و پناهنده لیک وزیرلیگی نینگ قاشیگه کیلیب ناراضیچیلیک بیلدیرگن نمایشچیلر اوستلریگه «هیده ب یوباریش نی توخته تینگ»، «فرونتیکس Frontex گه یوق دیینگ» یازیلگن اسعارلر آسیب ناراضیچیلیک بیلدیردیلر.
اژه دینگیزیده گی اولیملرگه دقت قره تیلگن ناراضیچیلیک نمایشیده حکومتدن هیده ب یوباریشلرگه قرشی چاره – تدبیر کوریشی طلب قیلیندی.
یونان قیرغاق خوفسیزلیگی و اروپا بیرلیگی چیگره و قیرغاق خوفسیزلیگی آژانسی (فرونتیکس) هم عیبلنگن هیده ب یوباریش حادثه لری بیلن تیگیشلی خبرلر 2020 ییلیدن بیری خلق ارا مقیاسیده گی مطبوعاتده اورین آلیب بارماقده.
بو خبرلرده فرونتیکس نینگ هیده ب یوباریش حادثه لری گه قولی بولگن لیگی شونده ی بولیب مینگلب کیشی نینگ قیین وضعیت گه قالیب کیتگن لیگی و بیر قطار قاچقین نینگ حیاتینی یوقاتگن لیگی ادعاد ایتیلگندی.
فرونتیکس و یونان مقاملری ایسه هیده ب یوباریش حادثه لری بیلن تیگیشلی خلق ارا انسان حقلری تشکیلاتلری، خلق ارا مطبوعات، سیاسیلر و ایریم اداره لرنینگ ادعالرینی بوگونگچه رد ایتیب کیلماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
